– Дастаткова многа сярод даўжнікоў і тых, хто не разлічыў свае магчымасці, не дакладна вывучыў дагавор крэдытавання, а плаціць за гэта маёмасцю, якую нажываў доўгія гады, – тлумачыць сітуацыю судовы выканаўца Наталля Стральчэня. – Ёсць і тыя, хто, пераходзячы з аднаго банка ў другі, нарошчваюць даўгі і праблемы, з якімі наўрад ці калі змогуць разлічыцца. Ёсць на выкананні справа па нявыплачаным крэдыце, які дасягае 90 мільёнаў. Хутка будзе вырашана пытанне пра перадачу аднаму з банкаў дома, які быў куплены па мэтавым крэдзіце. Былі выпадкі, калі крэдыты выдаваліся нават абавязаным асобам. Неаднаразова прапанавалі мясцовым філіялам гэтых банкаў цікавіцца крэдытнай гісторыяй сваіх кліентаў, звяртацца да нас, каб вызначыць, ці былі ў яго даўгі па папярэдніх дагаворах з банкамі. Але пакуль узаемадзеяння ў гэтым пытанні з імі не маем. Толькі рэгулярна атрымліваем выканаўчыя лісты на спагнанне чарговых крэдытаў.